《九日与正仲子堂君英举酒于篆畦璋万二侄男庭》
宋代·舒岳祥

登高胜具何人有，重九佳名此日临。
老眼已昏空怅望，壮心犹日惜销沉。
天真呈露青山瘦，世故流离白发侵。
汉水沈碑今出否，古来贤达共沾襟。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。